OpenLLM-France/wikimedia huggingface dataset:
# Big Joe Turner

Big Joe Turner, nascut com Joseph Vernon Jr. (Kansas City, Missouri, 18 de maig de 1911 — Inglewood, Califòrnia, 24 de novembre de 1985) fou un cantant de blues estatunidenc.

## Discografia

* 1953 Joe Turner Sings Kansas City Jazz
* 1956 Boss of the Blues
* 1956 Big Joe Rides Again
* 1958 Rockin' the Blues
* 1958 Joe Turner
* 1959 Big Joe Is Here
* 1960 Joe Turner and the Blues
* 1967 Singing the Blues
* 1969 Bosses of the Blues, Vol. 1
* 1971 Texas Style
* 1972 Flip, Flop & Fly
* 1973 Roll 'Em
* 1974 Life Ain't Easy
* 1974 The Trumpet Kings Meet Joe Turner
* 1975 Everyday I Have the Blues
* 1976 The Midnight Special
* 1977 Things That I Used to Do
* 1977 In the Evening
* 1982 Nobody in Mind
* 1983 Blues Train
* 1984 Kansas City Here I Come
* 1985 Patcha, Patcha All Night Long
* 1996 Have No Fear, Joe Turner Is Here
* 2002 Texas Style [Black & Blue]
* 2002 Story to Tell
* 2002 Sun Risin Blues
* 2002 Rocks in My Head
* 2003 Live

## Referències

* ↑ «Big Joe Turner». Gran Enciclopèdia de la Música. Barcelona: Grup Enciclopèdia Catalana.
# Berchidda

Berchidda (sard Belchidda, gal·lurès Bilchidda) és un municipi italià, dins de la Província de Sàsser. L'any 2007 tenia 2.963 habitants. Es troba a la regió de Montacuto. Limita amb els municipis d'Alà dei Sardi, Calangianus, Monti, Oschiri i Tempio Pausania.

## Administració

Llista d'alcaldes :
| Període | Identitat | Partit |
| 2005- | Sebastiano Sannitu | Llista Cívica |

## Personatges il·lustres

* Paolo Fresu, músic de jazz.
* Pietro Casu di Barchidda, poeta sard.

## Bibliografia

* Giuseppe Meloni - Vita quotidiana a Berchidda tra ‘700 e ‘800. Trascrizione e commento di una cronaca logudorese inedita, Sassari, 2004.
* Giuseppe Meloni - Emigrati sardi a New York ai primi del '900. I berchiddesi (ricerca d'archivio), Sassari, 2011.
# Bercero

Bercero és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 291 | 295 | 269 | 248 |
# Bessel Kok

Bessel Kok (Hilversum, 13 de desembre de 1941) és un empresari neerlandès, mecenes i organitzador de torneigs d'escacs.

## Carrera empresarial

Kok va començar la seva carrera professional en gestió d'empreses de telecomunicacions. És cofundador de la SWIFT, i també ha estat president de Belgacom, empresa belga de telecomunicacions, entre 1992 i 1995. El 1995, fou vicepresident de Český Telecom a la República Txeca, i el 2004 preseident d'Eurotel (operador txec de telefonia mòbil). Fou conseller de Morgan Stanley a la República Txeca, i actualment és president del grup Scarlet Telecommunications amb seu als Països Baixos.
Bessel Kok també ha produït una pel·lícula: Nicholas Winton, the power of Good nominada als Emmy el 2002.

## Dirigent d'escacs

Kok va ser copresident (amb Garri Kaspàrov i Anatoli Kàrpov) de la Grandmasters Association (GMA) entre 1985 i 1991 i va ajudar a establir l'Acord de Praga el 2002 per la reunificació del Campionat del món d'escacs.
El 2006, Bessel Kok fou candidat a la presidència de la Federació Internacional d'Escacs contra el president sortint, el calmuc Kirsan Iliumjínov. Les eleccions es van celebrar el 2 de juny a Torí, alhora que la XXXVII Olimpíada d'escacs. Iliumjínov va ser reelegit per 96 vots contra 54.
A les darreries de 2006, Kok fundà amb Kirsan Iliumjínov l'empresa Global Chess BV, que té per objecte la promoció dels escacs, i d'altres aspectes relacionats amb qüestions organitzatives de l'àmbit escaquístic: relacions públiques, recerca de patrocinadors per als esdeveniments d'escacs, i desenvolupament de mercats per als escacs a tot el món.

### Referències

* ↑ Short biography of the candidates (chessbase.com) (anglès)
* ↑ Two Tickets Announced for FIDE Elections (anglès)
* ↑ About Us / Global Chess Arxivat 2007-08-12 a Wayback Machine. (anglès)

## Enllaços externs

* Entrevistes de Chessville - 20 Questions with Bessel Kok Arxivat 2010-11-25 a Wayback Machine. (anglès)
# Bodin

«Bodin» té aquests significats:
* Bodin (Alta Garona), municipi al departament francès de l'Alta Garona (regió de Migdia-Pirineus)
* Bodin (Òlt i Garona), municipi francès al departament d'Òlt i Garona (regió de l'Aquitània)
* Jean Bodin
* Joseph Bodin de Boismortier (1689 – 1755), compositor barroc francès de música instrumental, cantates, opera-ballets
# Bodil Jørgensen

Bodil Jørgensen(3 de març de 1961) es una actriu de cine i televisió danesa. Ha aparegut a 40 pel·lícules des de 1992. Entre elles va protagonitzar The Idiots, que va participar al Festival Internacional de Cinema de Canes de 1998. A Catalunya, és coneguda per la serie Hotel Voramar, emesa per TV3, on interpreta la Molly, la propietària de l'hotel .

## Filmografia

* Planetens spejle (1992) - Videnskabskvinden (científica)
* Russian Pizza Blues (1992)
* Alletiders nisse (1995, TV Series) - Bibliotekar
* Kun en pige (1995) - Gudrun
* Sunes familie (1997) - Sygeplejerske
* Nonnebørn (1997) - Søster Augustina / germana Augustina
* Strisser på Samsø (1997–1998, Sèrie de televisió) - Bodega-Bodil
* Idioterne (1998) - Karen
* Klinkevals (1999) - Josephine
* Juliane (2000) - Josephine
* Fruen på Hamre (2000) - Bente
* Send mere slik (2001) - Lissi Grise Knud
* At klappe med een hånd (2001) - Enke
* De Grønne Slagtere (2003) - Tina
* Jesus & Josefine (2003, Sèrie de televisió) - Jytte
* Silkevejen (2004) - Ellen -amiga de la Christine i Colleague
* Krøniken (2004–2006, Sèrie de televisió) - Astrid Nørregaard
* Anklaget (2005) - Skolepsykolog
* Voksne mennesker (2005) - Gunvor
* Jul i Valhal (2005, Sèrie de televisió) - Sif
* Der var engang en dreng (2006) - Karin fra kommunen
* Hjemve (2007) - Myrtle
* De unge år (2007) - Katrine Bonfils
* Til døden os skiller (2007) - Nurse
* Frode og alle de andre rødder (2008) - Fru Rask
* Album (2008, TV Series) - Musse Rolsted
* Terribly Happy (2008) - Bartender
* Troubled Water (2008) - Dansk Kone
* Se min kjole (2009) - Mor
* Winnie og Karina - The Movie (2009) - Gerda
* Oldboys (2009) - Bente
* Karla og Jonas (2010) - Kattedame
* In a Better World (2010) - Rektor
* Nothing's All Bad (2010) - Ingeborg
* Jensen & Jensen (2011) - Fru Jensen (veu)
* Ronal the Barbarian (2011) - Bar Fairy (veu)
* This Life (2012) - Gudrun Fiil
* Gummi T (2012) - Fru Helmer / Gammel Dame (veu)
* Den skaldede frisør (2012) - Vibe
* Otto the Rhino (2013) - Fru Flora (veu)
* Hotel Voramar (Badehotellet, 2013-2021, Sèrie de televisió) - Molly Andersen
* Far til fire - Onkel Sofus vender tilbage (2014) - Fru Sejersen
* A Second Chance (2014) - Retsmediciner
* Serena (2014) - Mrs. Sloan
* All Inclusive (2014) - Lise
* Men & Chicken (2015) - Ellen
* People Get Eaten (2015) - Ingelise
* Albert (2015) - Tahira (voice)
* Parents (2016) - Vibeke / mother
* Den magiske juleæske (2016) - Inger (voice)
* Aldrig mere i morgen (2017) - Englen
* Vitello (2018) - Georgine Dame (voice)
* Kollision (2019) - Elin
* De forbandede år (2020) - Eva Skov
* Hvor kragerne vender (2021) - Jane

## Referències

* ↑ «Bodil Jørgensen». [Consulta: 27 octubre 2022].
# Bosc de Riard

El bosc de Riard és una pineda del poble de Lladurs al municipi del mateix nom (Solsonès).

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Brunswick (Maryland)

Brunswick és una població dels Estats Units a l'estat de Maryland. Segons el cens del 2000 tenia 4.894 habitants.

## Demografia

Segons el cens del 2000, Brunswick tenia 4.894 habitants, 1.866 habitatges, i 1.306 famílies. La densitat de població era de 895,5 habitants per km².
Dels 1.866 habitatges en un 36,3% hi vivien nens de menys de 18 anys, en un 50,4% hi vivien parelles casades, en un 14,4% dones solteres, i en un 30% no eren unitats familiars. En el 23,7% dels habitatges hi vivien persones soles el 10,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,11.
Per edats la població es repartia de la següent manera: un 27,3% tenia menys de 18 anys, un 8,4% entre 18 i 24, un 33,1% entre 25 i 44, un 20,2% de 45 a 60 i un 11% 65 anys o més.
L'edat mediana era de 35 anys. Per cada 100 dones de 18 o més anys hi havia 89,5 homes.
La renda mediana per habitatge era de 46.513 $ i la renda mediana per família de 53.232 $. Els homes tenien una renda mediana de 36.304 $ mentre que les dones 25.017 $. La renda per capita de la població era de 20.685 $. Entorn del 2,5% de les famílies i el 3,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brunswick». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Brunswick». American Fact Finder. Oficina del Cens dels Estats Units, 12-01-2010.
# Bryum arcticum

Bryum arcticum és una espècie de molsa (briòfit) de la família de les briàcies. Distribuïda àmpliament per regions àrtiques o alpines de l'Hemisferi Nord. Habita sòls pedregosos o roques de naturalesa calcària. Als Països Catalans és molt rara i només hi és present a la Vall de Núria.

## Característiques

És una molsa sinoica (gametangis presents al mateix individu i en caudilis distints) que forma gespets i encoixinats vermellosos baixos. Fil·lidis ovatolanceolats, acuminats, percurrents amb nervis de color verd o brunenc i de marge biestratificat (compostos de dues capes de cèl·lules). L'esporòfit presenta una càpsula pèndula, periforme o gibosa amb la boca constreta. Les dents de l'exostoma són opaques i brunes a la base i papil·loses.

## Referències

* ↑ Casas, Creu. Flora dels briòfits dels Països Catalans. Barcelona: Institut d'Estudis Catalans, 2001. ISBN 84-7283-583-9.
* ↑ Spence, J. R. «Bryum Hedw. (Bryaceae) in western North America». The Bryologist, 91, 2, 1988, pàg. 73-85.
# Bill Treacher

William Charles Treacher, més conegut com a Bill Treacher (Londres, 4 de juny de 1930 - Ipswich, comtat de Suffolk, 5 de novembre de 2022) va ser un actor anglès. Fou especialment conegut per interpretar el paper d'Arthur Fowler a la telenovel·la EastEnders (Gent del barri) de la BBC One de 1985 a 1996, després d'haver estat la primera persona a ser elegida per a l'espectacle.

## Referències

* ↑ Porras, Dario «Mor una icona dels primers anys de TV3: personatge entranyable. Mor l'actor Bill Treacher, inoblidable 'Arthur Fowler' de la sèrie 'Gent ...». El Nacional, 10-11-2022 [Consulta: 12 novembre 2022].
# Bussolengo

Bussolengo és un comune (municipi) de la província de Verona, a la regió italiana del Vèneto.
A 1 de gener de 2020 la seva població era de 20.361 habitants.
Bussolengo limita amb els següents municipis: Castelnuovo del Garda, Lazise, Pastrengo, Pescantina, Sona i Verona.

## Referències

* ↑ «Resident population on 1st january» (en anglès). ISTAT. [Consulta: 14 agost 2020].
# Butan-1,4-diol

El butan-1,4-diol (BDO) és un líquid viscós i incolor derivat del butè. És un dels quatre isòmers estables del butandiol. Principalment, s'utilitza per produir altres compostos orgànics, el principal és el tetrahidrofurà (THF). Tanmateix, és usat en la producció de fibres d'elastà o espàndex i elastòmers del grup dels uretans. En quantitats més petites és fet servir per produir gamma-butirolactona, que és utilitzada per les indústries electròniques, farmacèutiques i agroquímiques. La producció mundial de BDO es mesura en milions de tones/any.
El BDO és el precursor del THF. Aquest últim és emprat com a solvent i com a precursor de molts polímers. A més a més, pot reaccionar amb l'àcid tereftàlic per donar polibutilè tereftalat (PBT). Aquest termoplàstic és àmpliament usat com a aïllant en la indústria electrònica.

## Referències

* ↑ PubChem. «1,4-Butanediol» (en anglès). [Consulta: 21 abril 2020].
* ↑ Yim, Harry; Haselbeck, Robert; Niu, Wei; Pujol-Baxley, Catherine; Burgard, Anthony «Metabolic engineering of Escherichia coli for direct production of 1,4-butanediol» (en anglès). Nature Chemical Biology, 7, 7, 01-07-2011, pàg. 445–452. DOI: 10.1038/nchembio.580. ISSN: 1552-4450.
# Boschi Sant'Anna

Boschi Sant'Anna és un comune (municipi) de la província de Verona, a la regió italiana del Vèneto, situat a uns 45 quilòmetres de Verona.
A 1 de gener de 2020 la seva població era de 1.375 habitants.
Boschi Sant'Anna limita amb els següents municipis: Bevilacqua, Legnago, Minerbe i Terrazzo.

## Referències

* ↑ «Resident population on 1st january» (en anglès). ISTAT. [Consulta: 14 agost 2020].
# Caesalpinia pulcherrima

Caesalpinia pulcherrima és una espècie de planta del gènere botànic Caesalpinia. És la més popular d'aquest gènere i és endèmica dels tròpics d'Amèrica.

## Etimologia

Caesalpinia, en honor d'Andrea Caesalpini (1524-1603), botànic, filòsof italià; pulcherrimapp, llatí pulcherrimus-a-um, bell, per les seves cridaneres flors.
És un arbust o petit arbre de 3 m d'altura. Les fulles són bipinnades, 2-4 dm de llarg, amb 3-10 parells de pinnes, amb 6-10 parells de folíols de 15-25 mm de long. i 10-15 mm d'ample. Flors en raïms de 2 dm de llarg, cada flor amb 5 pètals grocs, toranjats o vermells. Fruit llegum de 6-12 cm de llarg.
És una cridanera planta ornamental, molt conreada en jardins tropicals. És la "Flor Nacional" de l'illa caribenya de Barbados.
En l'Índia la hi troba en els boscos tropicals plujosos. Amb la seva bella inflorescència groga, vermella i atoranjada, la hi crida "Ratnagundhi" coloquialment.

## Ús medicinal

Els xamans de l'Amazones ho han usat tradicionalment; coneguda com a ayoowiri. El suc de les seves fulles guareix la febre, el suc de la flor mitiga dolors, i les llavors són emprades per a tractar tos dolents, dificultats respiratòries, i dolor de pit. 4 g de l'arrel indueix avortament en el primer trimestre d'embaràs.

## Referències

* ↑ William Farquhar; John Sturgus Bastin; Chong Guan Kwa Natural History Drawings: The Complete William Farquhar Collection : Malay Peninsula, 1803-1818. Editions Didier Millet, 2010, p. 91–. ISBN 978-981-4217-69-9.
* ↑ Mark Knowlden Stebbins. Flowering Trees of Florida. Pineapple Press Inc, 1999, p. 40–. ISBN 978-1-56164-173-4.
* ↑ Londa L Schiebinger. Plants and Empire. Harvard University Press, 30 juny 2009, p. 107–. ISBN 978-0-674-04327-5.
* ↑ Dr. John Anurag Panga. Plants of Ams Garden: A Garden in the Arabian Deserts of Dubai. Xlibris Corporation, 26 agost 2014, p. 385–. ISBN 978-1-4990-1700-7.
# Caesalpinia coriaria

Caesalpinia coriaria és un arbre de la família de les lleguminoses o bé un gran arbust. És una planta nativa del Carib, Mèxic, Amèrica Central i nord d'Amèrica del Sud. Els noms comuns inclouen els de Divi-divi, Cascalote, Guaracabuya, Guatapana, Nacascol, i Watapana (Aruba).

## Descripció

C. coriaria rarament arriba a la seva màxima alçada de 9 metres pel fet que els vents alisis el torcen en els llocs costaners on sovint creix. Les fulles són bipinnades amb els folíols de 7 mm de llargada. El fruit és una tavella enroscada de 5 cm de llargada.
El Divi-divi és una de les espècies més conegudes del gènere Caesalpinia i és l'arbre nacional de Curaçao. També és molt popular a Aruba.

## Química

Se n'extreuen tanins per adobar les pells.
La corilagina és una substància química el nom de la qual prové de l'epítet específic de la planta.

## Referències

* 1 2 «Taxon: Caesalpinia coriaria (Jacq.) Willd.». Germplasm Resources Information Network. United States Department of Agriculture, 26-03-2004. Arxivat de l'original el 2012-10-03. [Consulta: 18 abril 2011].
* ↑ Sullivan, Lynne M. Adventure Guide to Aruba, Bonaire & Curaçao. Hunter Publishing Inc, 2006, p. 10. ISBN 978-1-58843-572-9.
* ↑ «Vegetable tannins». Bookbinding and the Conservation of Books. Conservation OnLine, 10-03-2011. [Consulta: 18 abril 2011].
* ↑ Perez-Tello, Carlos «Recovery of Vegetable Tannins from Divi-divi Pods». Journal of Chemical Technology & Biotechnology, 64, 1, 1995, pàg. 101–104. DOI: 10.1002/jctb.280640116.
# Blaveta (desambiguació)

«Blaveta» té aquests significats:
* Licènids, família de papallones
** Blaveta comuna
** Blaveta del romaní
** Blaveta de la ginesta
* Blaveta o Haltica ampelophaga, insecte coleòpter que ataca la vinya, molt estès a Catalunya.
* Nom donat a les Illes Balears a la Cotxa blava (Luscinia svecica)
* Nom donat a les Illes Balears a diversos bolets, entre ells a Lepista nuda, Russula grisea i Russula torulosa

## Vegeu també

* Blavet (desambiguació)
# CFU-GEMM

CFU-GEMM és una unitat formadora de colònia que genera cèl·lules mieloides.
Les cèl·lules CFU-GEMM són cèl·lules progenitores multipotents.
«GEMM» representa «granulòcit, eritròcit, monòcit, megacariòcit».
CFU-GEMM dona origen a CFU-GM.

## Referències

* ↑ Carow CE, Hangoc G, Broxmeyer HE «Human multipotential progenitor cells (CFU-GEMM) have extensive replating capacity for secondary CFU-GEMM: an effect enhanced by cord blood plasma». Blood, 81, 4, Febrer 1993, pàg. 942–9. PMID: 7679010.
* ↑ Roodman GD, LeMaistre CF, Clark GM, Page CP, Newcomb TF, Knight WA «CFU-GEMM correlate with neutrophil and platelet recovery in patients receiving autologous marrow transplantation after high-dose melphalan chemotherapy». Bone Marrow Transplant., 2, 2, Agost 1987, pàg. 165–73. PMID: 3332164.
* ↑ «Hem I WBC Morphology and Physiology». Arxivat de l'original el 2008-12-25. [Consulta: 30 desembre 2008].
# Camp de Fossoli

El Camp de Fossoli fou un camp de concentració situat a Fossoli (Itàlia) fundat el maig de 1942 pel govern italià com a camp de presoners britànics de la Segona Guerra Mundial. Fou ocupat el 8 de setembre de 1943 pels nazis, atrets per la seva ubicació estratègica prop de la via de tren que conduïa cap al nord. Des de gener de 1944 les SS es van fer càrrec de la gestió directa del camp i van accelerar el procés de deportació: Fossoli es va convertir en un campament de trànsit per a 5.000 presos polítics i racials destinats als camps nazis de centre Europa. Després de la guerra, entre 1947 i 1952, el camp fou ocupat per la comunitat catòlica de Nomadelfia, que donava acollida a nens orfes. A partir del 1953 i fins a finals dels 60 els barracons del camp s'utilitzaren per acollir refugiats de Venècia Júlia i de Dalmàcia.

## Fundació

La Fundació ex Campo Fossoli gestiona dos equipaments commemoratius. Un és el Museu Monument al Deportat, inaugurat l'any 1973 i ubicat en un antic palau al centre de la població de Carpi, prop de Mòdena. Tot i que el museu conté pocs objectes, aquests han estat seleccionats per a explicar l'experiència dels deportats als camps nazis, italians i d'arreu d'Europa. Les seves parets contenen frases extretes de cartes enviades per víctimes dels camps a les seves famílies i grafits de grans artistes contemporanis com Picasso. L'altre espai dirigit per la Fundació és el camp de concentració de Fossoli, a sis quilòmetres de Carpi, on hi van ser retinguts 5.000 presoners polítics i racials abans de ser enviats a Auschwitz-Birkenau, Dachau, Buchenwald o Flossenburg.

## Referències

* ↑ «Museu Monument al deportat de Carpi i camp de Fossoli». Memorial Democràtic. Gencat. Arxivat de l'original el 19 de setembre 2016. [Consulta: 7 gener 2017].
# Cal Mingo (Tarroja de Segarra)

Cal Mingo és un edifici del municipi de Tarroja de Segarra (Segarra) inclosa en l'Inventari del Patrimoni Arquitectònic de Catalunya.

## Descripció

Es tracta d'una construcció de dos pisos amb golfa que antigament havia funcionat com a molí. La façana d'accés d'aquest edifici mira a la Crta. Vella de Guissona- Cervera i està construïda amb carreus de pedra irregulars.
La planta baixa està centralitzada per una gran portada d'arc escarser, custodiada per una porta rectangular més petita que dona accés a la zona d'habitatge i una finestra amb reixa de forja. Les tres obertures estan emmarcades amb una motllura de maons que contrasta amb la pedra de la façana. A la segona planta dos finestrals rectangulars amb ampit i una motllura de maons als laterals, i una porta balconera d'arc escarser amb balcó de forja al centre.
A la golfa tres petites obertures rectangulars
La façana Sud segueix l'esquema de l'anterior, exceptuant una galeria superior formada per tres arcades de mig punt realitzades amb maons.

## Referències

* 1 2 3 4 «Cal Mingo». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 desembre 2015].
# Cal Mingo (Llobera)

Cal Mingo és una masia situada al municipi de Llobera, a la comarca catalana del Solsonès.

## Referències

* ↑ «Catàleg de masies i cases rurals». Ajuntament de Llobera. Arxivat de l'original el 2021-12-29. [Consulta: 26 desembre 2021].
# Campionat britànic de motocròs 1976

La temporada de 1976 del Campionat britànic de motocròs fou la 25a edició d'aquest campionat, organitzat per l'ACU.

## Classificació final
### Open

| Posició | Pilot | Motocicleta | Punts |
| 1 | Graham Noyce | Maico | 192 |
| 2 | Vic Allan | CCM | 127 |
| 3 | Neil Hudson | Maico | 109 |
| 4 | John Banks | CCM | 85 |
| 5 | Vic Eastwood | CCM | 74 |
| 6 | Rob Hooper | Maico | 67 |
| 7 | Andy Roberton | Montesa | 62 |
| 8 | Bob Wright | Maico | 44 |
| 9 | Bryan Wade | Maico | 43 |
| 10 | Ivan Miller | Bultaco | 40 |

## Referències

* «Grande Bretagne - Auto Cycle Union» (PDF) (en francès). memotocross.fr, 24-02-2023. [Consulta: 27 febrer 2023].
* Berry, Ian. «Vic Allan». A: Out Front! British Motocross Champions 1960-1974 (en anglès). High Wycombe: Panther Publishing, 2011, p. 259. ISBN 978-0-9564975-3-6.
# Cala Caldes

Cala en Caldes és una platja de la costa nord-est del municipi de Maó (Menorca). És una platja verge i el seu accés és exclusivament marítim o per a vianants. Fa aproximadament 100 metres de llargada i 50 d'amplada.

## Referències

* ↑ «Natural beach: Cala Caldés» (en anglès). [Consulta: 25 desembre 2021].
# Cala Magraner

Cala Magraner és una cala verge del terme de Manacor a Mallorca. S'hi accedeix des de la carretera que va de Portocristo a Portocolom.

## Enllaços externs

* Platja de Cala Magraner Arxivat 2016-03-04 a Wayback Machine. (castellà)
# Ca l'Ishanda

Ca l'Ishanda és una obra noucentista de Mollerussa (Pla d'Urgell) protegida com a Bé Cultural d'Interès Local.

## Descripció

Es tracta d'una casa entre mitgeres de característiques insòlites dins el país. Les parets són un compendi historicista amb un aplacat de mosaic, que es troba escampat per tot el poble, que es coïa precisament al forn soterrani d'aquesta casa.
Les divisions interiors es fan simètricament a partir d'una sala i gran escala centrals. Es conserva algun moble d'interès. Parets de pedres irregulars. Cuitades de 70cm. Hi ha bigues de fusta a l'interior i pilars, voltat exterior de ferro.

## Història

El primer propietari fou Domingo Cardenal, enginyer del canal.

## Referències

* 1 2 3 «Ca l'Ishanda». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 març 2019].
# Cantó de Noyers

El cantó de Noyers és un cantó francès del departament del Yonne, situat al districte d'Avallon. Té 15 municipis i el cap és Noyers.

## Municipis

* Annay-sur-Serein
* Censy
* Châtel-Gérard
* Étivey
* Fresnes
* Grimault
* Jouancy
* Môlay
* Moulins-en-Tonnerrois
* Nitry
* Noyers
* Pasilly
* Poilly-sur-Serein
* Sainte-Vertu
* Sarry

## Història

Llista dels consellers generals successius :
| Data d'elecció | Identitat | Partit |
| 1945-1951 | M. Gautherin | Divers droite |
| 1951-2001 | Bernard Magdalenat | RI, després UDF |
| 2001- | Michel Pellerin | Divers gauche |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 3.661 | 3.395 | 3.214 | 3.065 | 2.903 | 3.021 | 2.876 |
| A partir de 1990: Població sense dobles comptes |||||||